న్యూఢిల్లీ: తమిళనాడు మాజీ ముఖమంత్రి జయలలిత నివసించిన పోయెస్ గార్డెన్పై తనకెలాంటి ఆసక్తి లేదని ఆమె మేనకోడలు దీప జయకుమార్ తెలిపారు. జయలలిత ప్రాతినిథ్యం వహించిన ఆర్.కె.నగర్ నియోజకవర్గం నుంచి తాను పోటీ చేస్తానన్నారు. మాజీ ముఖమంత్రి ఓ.పన్నీర్సెల్వంతో చేతులు కలిపేది లేదని కూడా ఓ జాతీయ ఛానెల్కు ఇచ్చిన ఇంటర్వ్యూలో ఆమె స్పష్టం చేశారు. శుక్రవారంనాడు జయలలిత 69వ జయంతి సందర్భంగా కొత్త పార్టీని దీప ప్రకటిస్తారని వార్తలు వచ్చాయి. అయితే అమ్మ అభిమానులందరినీ మొదట ఒక వేదిక మీదకు తీసుకువచ్చేందుకే దీప మొగ్గుచూపుతున్నట్టు సమాచారం. అన్నాడీఎంకే పార్టీ కార్యకర్తలను తరచు తన నివాసం వద్దే కలుస్తున్న దీప...త్వరలోనే అంతా కలిసి పనిచేస్తామని భరోసా ఇస్తూ వస్తున్నారు. ఇటీవల జయ సమాధి వద్ద కూడా పన్నీర్ సెల్వంతో కలిసి నివాళులర్పించారు. పన్నీర్తో భవిష్యత్తులో కలిసి పనిచేసే అవకాశాలను కూడా ఆ సందర్భంగా తోసిపుచ్చలేదు. అయితే పన్నీర్ సెల్వం మెజారిటీ ఎమ్మెల్యేలను కూడగట్టలేకపోవడం, పళనిస్వామికి పోటీ ఇవ్వలేకపోవడంతో దీప మనసు మార్చుకుని ఉండొచ్చని చెబుతున్నారు. ఈ నేపథ్యంలో దీప మనసులో ఏముందన్న  విషయంలో స్పష్టత రావడానికి మరికొంత సమయం పట్టవచ్చు.
newdhilly: tamilanadu maji mukhamantri jayalalita nivasinchina poyes gardenpy tanakelanti aasakti ledani aame menakodalu deepa jayakumar telipaaru. jayalalita praatinithyam vahinchina ar.ke.nagar niyojakavargam nunchi taanu poty chestaanannaaru. maji mukhamantri oo.panneerselvantho chetulu kalipedi ledani kuudaa oo jaateeya chaanelku ichina interviewlo aame spashtam chesaru. sukravaaramnaadu jayalalita 69va jayanti sandarbhamgaa kotta paartiini deepa prakatistaarani vaartalu vachayi. ayithe amma abhimaanulandarinii modata oka vedika meedaku teesukuvachenduke deepa mogguchuuputunnattu samacharam. annadienke party kaaryakartalanu tarachu tana nivasam vadde kalustunna deepa...twaralone antaa kalisi panichestaamani bharosa istuu vastunnaaru. iteevala jaya samadhi vadda kuudaa pannir selvamtho kalisi nivaalularpinchaaru. panneertho bhavishyattulo kalisi panichese avakaasaalanu kuudaa aa sandarbhamgaa tosipuchaledu. ayithe pannir selvam magerity emmelyelanu koodagattalekapovadam, palaniswaamiki poty ivvalekapovadamto deepa manasu maarchukuni undochani chebutunnaru. ee nepathyamlo deepa manasulo emundanna  vishayamlo spashtata raavadaaniki marikonta samayam pattavacchu.